Diari Oficial de la Generalitat Valenciana


Sumari del DOGV 4202, del 04-03-2002 (2002/2050)

Concurs. Renovació de xarxes i l'adequació de vials del PERI 1 de Morella.
--------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/2050


Data del document
:   18-02-2002

Organisme emissor
:   Ajuntament de Morella

Tipus de document
:   Concurs

Descriptors 

:   * Morella
    * contracte d'obres

Concurs. Renovació de xarxes i l'adequació de vials del PERI 1 de Morella. [2002/F2050]
  
1. Òrgan de contractació: el Ple de l'ajuntament.
  
2. Modalitat d'adjudicació: expedient ordinari per procediment obert i urgent mitjançant la forma de concurs.
  
Per acord del Ple de l'ajuntament del dia 14 de febrer de 2002, ha sigut aprovat el plec de clàusules administratives particulars, que s'exposa al públic per un termini de vuit dies, comptats a partir de l'endemà de la inserció d'aquest anunci a l'últim diari, perquè s'hi puguen presentar les reclamacions.
  
Al mateix temps s'anuncia concurs públic, si bé la licitació s'ajornarà, quan resulte necessari, suposant que es formulen reclamacions contra el plec de clàusules particulars.
  
3. Contingut del contracte objecte de licitació: la renovació de xarxes i l'adequació de vials del PERI 1 d'aquesta ciutat, d'acord amb el plec de clàusules administratives, projecte tècnic redactat per l'arquitecte Lucas Castellet Artero i aprovat pel Ple de l'ajuntament el 14 de febrer de 2002, que consta de memòria, plànols, plecs de condicions tècniques particulars, pressupost i programa de desenvolupament de les obres.
  
4. Tipus de licitació: el preu de licitació serà de quatre-cents noranta-nou mil cinc-cents disset euros i vint-i-nou cèntims (499.517,29 euros), a la baixa.
  
5. Lloc d'execució: municipi de Morella, carrer de Julià Prats i plaça de la Font.
  
6. Termini d'execució: vuit mesos.
  
7. Nom i direcció on s'hauran d'enviar les ofertes: Secretaria de l'ajuntament, carrer de Segura Barreda, 28, municipi de Morella, codi postal 12004.
  
8. Data límit de recepció de les ofertes: el dia en què es complisquen 13 dies hàbils des de l'endemà de la data de la publicació de l'anunci en l'últim diari oficial.
  
9. Obertura de les ofertes: tindrà lloc a la sala d'actes de l'ajuntament a les 12.00 hores del cinqué dia hàbil a comptar des de la finalització del termini de presentació de les proposicions, en acte públic.
  
Quan les proposicions s'envien per correu, el licitador haurà de justificar la data i l'hora en què va efectuar l'enviament i comunicar-ho a l'òrgan de contractació mitjançant fax o telegrama, dins de la data i hora establides com a termini de presentació. Sense la concurrència d'aquests requisits no serà admesa la proposició si és rebuda amb posterioritat al termini assenyalat en aquest anunci.
  
10. Garantia provisional i definitiva: els licitadors acreditaran la constitució a la Caixa de la corporació, a disposició de l'ajuntament, d'una garantia del 2% del pressupost establit com a base de licitació, en la forma disposada en el plec de clàusules administratives.
  
L'adjudicatari està obligat a constituir una garantia definitiva per l'import del 4% del pressupost d'adjudicació, que haurà d'establir-se a disposició de l'ajuntament en la forma prevista per a la garantia provisional.
  
11. Modalitats bàsiques de finançament i de pagament: el finançament es farà amb càrrec a la partida número 45/60301 del vigent pressupost, en què hi ha consignació suficient.
  
12. Criteris mínims de caràcter econòmic i tècnic a què s'haurà d'ajustar el contractista: per a contractar amb l'administració el present concurs, serà requisit indispensable que el contractista haja obtingut prèviament la classificació següent:
  
- Grup: C edificacions.
  
- Categoria: D.
  
13. Criteris de selecció: els criteris que han de servir de base per a l'adjudicació són els següents, indicats per ordre decreixent de la importància que se li atribuïsca:
  
- Baixa al tipus: 1 punt.
  
- Millores al projecte: 4 punts.
  
14. Model que s'utilitzarà per a l'adjudicació del contracte
  
La proposició es presentarà en la forma establida en el plec de clàusules administratives, d'acord amb el següent
  
Model
  
El/la senyor/a ..., amb domicili a ..., municipi de ..., CP ..., i DNI ..., expedit a ..., amb data ..., en nom propi (o en representació de ..., com acredite per ...), assabentat de la convocatòria de licitació per procediment obert mitjançant la forma de concurs, anunciada en el Butlletí Oficial de la Província de Castelló/Diari Oficial de la Generalitat Valenciana núm. ..., de data ..., es compromet a realitzar les obres de ..., pel preu de ... (lletra i número), IVA inclòs, d'acord amb el projecte tècnic i plec de clàusules administratives, que accepte incondicionadament i íntegrament, sense cap atenuant, amb les modificacions i millores que s'especifiquen en document adjunt, i faig constar que mantinc l'oferta durant ..., mesos i no estic sotmés a cap de les circumstàncies establides en l'article 20 de la Llei de Contractes de les Administracions Públiques.
  
- Memòria amb les variants, alternatives o millores que s'ofereixen, i amb termini d'execució més curt que l'establit, si fa al cas.
  
I els següents documents:
  
a) Document nacional d'identitat o fotocòpia compulsada.
  
b) Escriptura de poder, convalidada i legalitzada, si fa al cas, si s'actua en representació d'una altra persona.
  
c) Escriptura de constitució de la societat mercantil inscrita en el Registre Mercantil, i número d'identificació fiscal, quan concórrega una societat d'aquesta naturalesa.
  
d) Els que acrediten la classificació del contractista o justifiquen els requisits de la seua solvència econòmica, financera i tècnica o professional.
  
e) Declaració responsable davant de notari, autoritat judicial o administrativa, de no estar sotmés a prohibicions de contractar, d'acord amb els articles 15 a 20 de la Llei de Contractes de les Administracions Públiques.
  
f) Resguard acreditatiu de la garantia provisional.
  
g) Les empreses estrangeres presentaran el despatx expedit per l'ambaixada d'Espanya al país corresponent, en què es certifique que d'acord amb la seua legislació, té capacitat per a contractar i obligar-se, i declaració de sotmetre's a la jurisdicció dels jutjats i tribunals espanyols de qualsevol ordre, per a totes les incidències que de manera directa o indirecta pogueren sorgir del contracte, amb renúncia en aquest cas al fur jurisdiccional estranger que poguera correspondre-li.
  
Les persones físiques o jurídiques d'estats no pertanyents a la Comunitat Europea, a més d'acreditar la seua plena capacitat per a contractar i obligar-se d'acord amb la legislació del seu estat i la seua solvència econòmica i financera, tècnica o professional, hauran de justificar mitjançant informe de la corresponent representació diplomàtica espanyola que s'adjuntarà a la documentació que es presente, que l'estat de procedència de l'empresa estrangera admet al mateix temps la participació d'empreses espanyoles en la contractació amb l'administració, en forma substancialment anàloga. I és necessari que aquestes empreses tinguen oberta sucursal a Espanya, amb designació d'apoderats o representants per a les seues operacions i que estiguen inscrites en el Registre Mercantil.
  
h) Els que acrediten estar al corrent del compliment de les obligacions tributàries i de seguretat social imposades per les disposicions vigents.
  
i) En el cas d'agrupació temporal d'empreses haurà de complir-se el que es disposa en l'article 24 de la Llei de Contractes de les Administracions Públiques.